Инсаф Марданов: “Күңелем яз тели”... бу җырны сагыну хисе белән башкарам”

	Эстрадага “Нигә елый ландышлар” җыры белән килеп кереп, тиз арада тамашачы мәхәббәтен яулаган, Балтач районы егете Инсаф Марданов тагын бер яңа җырын һәм шул җырга төшерелгән клибын тәкъдим итә. Бүгенге көнгә актуаль булган, яз темасына багышланган “Күңелем яз тели” җырын Инсаф ниндидер бер ностальгия, сагыну хисе белән башкара. "Чөнки гитарада уйнарга өйрәнгән яшүсмер чагымда ук бу җырны бик яратып җырлый идем”, - дип сөйләде ул. 	 Шушы көннәрдә "Күңелем яз тели” җыры музыкаль интернет-кибетләргә сатуга чыкты. Җырны шуннан алырга мөмкин. Гадәттә, талантлы сәнгать әсәре йөрәкләргә үтеп керми калмый, бу очракта да, талантлы башкаручысы да, җыры да күңелләрне битараф калдырмый. Җырчының инстаграмдагы сәхифәсендә тыңлаучылардан уңай кайтавазлар килеп тора.  Сезнен игътибарыгызга, матур язлар телэп. Яна жыр!   
	---	
Матбугат.ру

	№ --- | 23.03.2020	


